《客有传朝议欲以子瞻使高丽大臣有惜其去者白罢之作诗以纪其事》
宋代·孙觉

文章异域有知音，鸭绿差池一醉吟。颖士声名动倭国，乐天辞醉过鸡林。

节髦零落毡吞雪，辩舌纵横印佩金。奉使风流家世事，几随浪拍海东岑。

作者简介：（1028—1090）高邮人，字莘老。少从胡瑗学。仁宗皇祐元年进士。嘉祐中编校昭文馆书籍，授馆阁校勘。神宗即位，历右正言、知谏院、同修起居注、知审官院。熙宁中因反对青苗法，谪知广德军，历湖、庐等州，后召为太常少卿，改秘书少监。哲宗立，拜御史中丞。以疾提举舒州灵仙观。有文集、奏议、《易传》、《春秋经解》等。